
jk a 
Jah, meie ilm on väga vana, kuid tema mõte muus. 
Kõik vana läbi kordumiste on kordumatult uus. 


me 


(5) 


(0) 
Kui sulle kodumaa halb tunduma ehk peaks, 


siis küsi endalt, mis sa tegid tema heaks. 


(6) 


Iseendana ühes rahvaga ajas koos — 
ainult nii saame jätkuda ajaloos. 


(7) 


Ükskõik kui palju on isamaal eestlaste haudu, 
jääb mu isamaa kestma ainult eestlaste kaudu. 


JANE 


(8) 


Aeg möödub, valet olematuks manades. 
On rahva tõde lastes. Ja on vanades. 


(11) 


SSE 


Kui ongi inimesel üks ja rahval teine ideaal, 
jääb rahvas rahvaks ainult omaenda maal. 


(12) 


Veel üks õnnetu läks võõralt mullalt mulda. 
Kui omal maal on õnn, siis võõrale ei tulda. 


(13) 


Tuul puhub. Vesi voolab. Kasvab saast. 
Mis saab rahvast? Mis saab isamaast? 


(14) 


EEH 
Rahvas, mõtle halvale sagedamini kui heale. 
Juurteta mets tungib juurtega metsale peale. 


(15) 


Põhjasaast küll tuleb kaugelt põhja mööda, 
kuid ta reostusest ei pääse pindki mööda. 


(16) 


Ea 


Nii täna kui homme, selle sajandi kestel 
veel on alles mu rahvas. Võõraste keskel. 


(17) 


Meist, puudest, ainult need on suured, 
kel kodumullas sügaval on juured. 


(18) 


— ja tulid eestlased maailmas kokku. 
Nii saidki eestlased maailmas kokku. 


(19) 


Aukohus on meil kõigil oma rahva ees: 
aus olles seista isamaa ja rahva eest. 


(20) 


Kes rahva kõrguseni ei küüni veel, 
see ronib küündimiseks tribüünile. 


tesla T 


(21) 


Kes oma vanemaist ei hooli, on nad reetnud. 
Ja pole elanudki ta. Ta on vaid elu veetnud. 


(22) 


EER 
Tal polnud pisaraid, et nutta ema haual, 
sest lapsena ta nuttis üksinda ja kaua. 


(23) 


| 7) 
Ta kaevas kaevu. Laps oli tema kaev. 
Ta kruusi vett sai. Tasuti ta vaev. 


(24) 


E 
Laps kodutaevas jumaluseks jõudis. 
Ja peagi vanemad ta ohvriks nõudis. 


(27) 


ed 
Draamast sai tragöödia. Öeldi: see on saatus. 
Kuid lastetoas kord mängiti esimene vaatus. 


(28) 


Laps tahab leiba, sest eks ju kasva ta. 
Ent kuidas kasvab ta, kui sa ei kasvata? 


(29) 


SE 
Laps tassib majja pilved, kuu ja päikese. 
Laps ongi maja, pilved, kuu ja päike. See. 


(30) 


On üks tehe ilmas igavene: 
mees -+naine =ini mene. 


(31) 


A 
Üks piksevarras naine. Teine piksevarras mees. 
Välk lõi siiski sisse. Tulemöll on majas sees. 


je 


(32) 


Mees, sa kummarda pea naise nõrkuse ees, 
et tal püsti jääks pea mehe kõrkuse ees. 


(33) 


On naine kodud naiseks. Ja nii ta loodi, 
et saja mehe silmis paistab sadat moodi. 


(34) 


Meest läbi elu saadab lumm ja sajandite paine: 
ta olgu kas või teise oma, kuid ta olgu naine. 


(35) 


Kui naine petab oma meest, on hurmapatt. 
Kui naine petab partnerit, on surmapatt. 


(36) 


Kuulsin naise huulilt: , Milleks voodi, 
kui seda kõike võin ükskõik mismoodi.“ 


(37) 


Eks armastades piinatakse ikka. 
Selle poolest ollaksegi rikkad. 


(38) 


ka TA 
Armastavad kõik, kuid tugevad on valitud. 
Oma armastuse nimel ainult tugev alistub. 


(39) 


Kui ükski sind ei armasta, on sinu elu kurb. 
Kui sa ei suuda armastada, on see sinu Surm. 


(40) 

[E 


Käib inimkonnas hullumeelne või (s)tlus. 
Kord kaotab armastus, kord kaotab mõistus. 


(43) 


On armastusest öeldav armastusest pisem. 
Sa tunned armastust. Kuid sõnadeta. Ise. 


(44) 


Ainult ennast armastades saad sa olla kindel, 
et pole ühtki võistlejat su armastuse rindel. 


(45) 


EH 
On maja külm ja pime, kui sa ei ava ust, 
et lasta sooja trepil seisvat armastust. 


(46) 


Kus on armastus, seal on ka rahu. 
Kuid rahu sisse armastus ei mahu. 


(47) 


Teelahkmel said neil abielurõõmud läbi. 
Said läbi seal, kus naisel hakkas häbi. 


(48) 


Vaid üheainsa nädala neil kestis abielu; 
nüüd meest ja naist see saadab läbi elu. 


(49) 


Üks kutsumus on naisel — elu anda. 
Ja tema katsumus on seda elu kanda. 


(50) 


Teeb naise kauniks armastus ja laps, 
ja ilu nendeta on elu kättemaks. 


(51) 


Kui metsa huikad, mets vastu hüüab: 
ta mitmehäälsel sind mõista püüab. 


mnt 


(52) 


Kured lapsi ei too, aga auravail põldudel kured 
toonud teate, et põllud ja maa veel ei sure. 


(53) 


Uije kevad. Kuid tunneb end uhkena: 
lilled, lapsed ja naised puhkevad. 
ji 


(54) 


On õites toomingad, on õites vahtrad, 
et uusi kevadeid me oskaksime tahta. 


(57) 


Hämar juuniöö on unistavalt valge 
suurte kastanite küünlatule valgel. 


(58) 


Kriiskab kajakas Mustamäe kohal, 
tõusmas paanika — meri on kohal. 


(59) 


Td 
laps muru asfalt pahvak musta mürgist õhku 
võililled sulguvad kui oleks juba õhtu 

(60) 


Kask raputas end, lehed tuulde puistas. 
Nii lund jäi vähem okstesse, kui tuiskas. 


(61) 


Ei ole madalaid või kõrgeid ameteid. 
Vaid meie kohustused ülendavad meid. 


(62) 


Tee tööd, et silmis must, ennast ära säästa. 
Töö ainsana võib-olla meidki surmast päästab. 


(63) 


Ärkvel, küürakil öisel ajal. 
Ühiskond magab ta õla najal. 


(64) 


EEA 
Tööd ära ülista — töö kiitmisest ei sära. 
Saab ülistatud töö, kui ta on tehtud ära. 


(65) 


EI 
Oh inimene, sa ju elad õnne sees ja rikkalt: 
muud rõõmud võtta võib, kuid töö jääb ikka. 


(66) 


Kõik, mis võiks rõõmustada me hinge, 
Maa kaaslasena meie kohal teeb ringe. 


(67) 


EEA 
Võib kõikjal elu sulle hellust pakkuda: 
võid kõikjal üksinduses haavu lakkuda. 


(68) 


Kus headusest on kas või aimus, 
seal kõrval aimumas ka vaimsus. 


(71) 


Sa hoia ligimest, kel käsi õlal. 
Siis käsi õlal ei väsi õlal. 


(72) 


Selle järgi tunned õilsat meest: 
ta kaitseb surnuid elavate eest. 


(73) 


Õhk tungib sinnagi, kus pole vett ja valgust, 
ja kuri taganeb, kui meis on siirast malbust. 


(74) 


ER 
Kord tuleb aeg, kui mõtte kaotab seadus. 
Ta tuleb siis, kui seaduseks saab headus. 


(75) 


On vaeses sõnavaras tihti peidus sõim, 
ja võimu ihatakse, kui puudub hingevõim. 
FEED 


(76) 


Mehel nii palju on võimu ja rammu, 
et mõistus ei jaksa pidada sammu. 


(77) 


Juht armastas kõike nii siiralt, läbi enda. 
Ta armastas ka rahvast nagu lollakat venda. 


(78) 


Valitsejate ohked rahvale korda ei lähe. 
Rahval on aega rohkelt, valitsejail vähe. 


(81) 


a 
Riigijuhid ei määra, kas maailmal hukk on ees. 
Maailma saatuse otsustajad on naine ja mees. 


SS 


(82) 


Üks jumal polnud põrm, kui juba teine tuli. 
Ent kahe tule paistel ei paista kumbki tuli, 


(83) 


Klaastornist alla rahvaga ta vahel vestleb. 
Ja siiralt rõõmustab, et ta on rahva keskel. 


(84) 


Kui läheb ummikusse kõik, aus juhtkond erru läheb. 
Kui juht on teistest ausam, ta laseb kuuli pähe. 


(85) 


Sa ära muretse, mis sinu võimusärast saab, 
Sa teises ilmas ise näed, mis pärast saab. 


(86) 


Nii kättesaamatu on inimliku madaluse kõrgus. 
Kes täna jumalus, on homme tahmanina põrgus. 
[4 7] 


(87) 


Nemad lähevad võimsalt siit ilmast ära: 
kõht kõrge ja võimas ja võimas ta sära. 
SI 


(88) 


iti 
Vesi 


Said võim ja vägi kurvalt otsa maises ajas 
— ning vaikset rõõmupidu peeti leinamajas. 


(89) 


OA 
Usk, et ta jääb rahva mällu, polnud endapett: 
käib kolmas järelpõlv ta haual laskmas vett. 


(90) 


SES 
Head saatust palu, et su teele ükski tuulik satuks. 
Kuid pole tähtis, donkihhote, kas saad surematuks. 


(91) 


t 
Aeg ründas õiglust. Õiglus ründas aega. 
Nii saadi põrand ühekõrgusele laega. 


(92) 


kui aeg on hirmus segane inimene on segane hirmust 
hirmus kui kõik on segane iseenese hirmu hirmust 


(95) 


Mida pikem on minevik, seda lühem on tulevik. 
Või kui ütelda teisiti: elus pikim on olevik. 


(96) 


Iga päev on päev, see tähendab, on ootus. 
On finiš siis, kui lõpeb sinu lootus. 


(97) 


Sa loodad homsele. Ja pettuda võid sootuks. 
On meie tulevik meis praegu elav lootus. 


(98) 


OI 

Kõik jääb ajalukku — 
aeg paneb aja lukku. 
GE 


(99) 


Aeg aina kaugeneb ning muutub selgemaks. 
Seetõttu inimesed ajas saavad helgemaks. 


(100) 


Meie tarkuse sünnitalu on minevik. 
Meie rumaluse sünnimaa on olevik. 


(101) 


E 
Kant ütles umbes nii: kui tead, siis julge. 
Elus on see umbes nii: kas tead, ei julge. 


(102) 


Sa seda hipodroomil tabada eks katsu, 
kas võidab ratsanik või võidab ratsu. 


(103) 


Keel vestil, läbi elu tuult taga ajame. 
Paljut vajame palju rohkem kui vajame. 


(104) 


«»ja nukral muigel saatus teda vahtis. 
Ta kõigest ilma jäi. Ta kõike tahtis. 


(105) 


Hinge ühest kaevikust läheb luurele pahe. 
Sealpool rindejoont teises on valvel tahe. 
EI 


(106) 


EE 
On kõik me inimlikud pahed surematud, 
sest laste kaela nuhtleme kõik patud. 


(107) 


Oa sinu tahe oskus olla sina ise. 
Kui sa ei suuda, oled endast pisem. 


(108) 


Sa tead, mida tahad. Sa tahad, mida tead. 
Kuid miski on tähtsam. See, mida sa pead. 


(109) 


Ki 
On kõik me soovid nagu viljad ühest puust. 
Kui ihkad vabadust, end mõtle lahti muust. 


(110) 


Kuskil vabadus ei nõua ohvreid suuri. 
Kes puuris sündinud, ei tunne puuri. 


(111) 


On ajaloo ja tänasegi vastus sama: 
kui tahad vaba olla, õpi vastutama. 


(112) 


Aus kaotus ülevam on ebaausast võidust. 
Seetõttu lõpuni sa aja taga õig(l1)ust. 


(113) 


Ausus on tõrvik. Tee pime on küsitust. 
Tõrvik põleb, kui meil jätkub püsivust. 
[>] 


(114) 


HI 
Pilvi“ endise peatoimetaja 
Harri Lehiste mälestuseks 
Ka rahuajal saatus austab vaprat meest: 
infarkt on kõrgeim orden mehisuse eest. 


(115) 


Koopas särab rõõmust televiisori kükloobisilm: 
kaikaid, kive, mehi, mürske, laipu loobib ilm. 


(116) 


Sõber, sa ära ole elust löödud! 
Pea vastu, vennas! Elu möödub! 


(117) 


Üks mõte täiuslikkusest mu peasse võtab tikkuda: 
lõi loodus inimese nii, et teine suudab rikkuda. 


(118) 


Kehaline töö on kõrges aus ja hinnas. 
Klakööridel on alati aurahad rinnas. 


(121) 


Neil päevadel, kui pole lennuilma, 
soodne ilm on lennuks teise ilma. 


(122) 


SES 
Kui hoobi saad, siis võidutse ja hüüa: 
»Ja ongi minu järjekord, et lüüa!“ 


(123) 


Eks elus tihti osad jagune nii peenelt, 
et ühel tiitlid on ning teisel teened. 


(124) 


Looja viga, tapvatest ainus: 
loodu raskeima astme kainus. 


(125) 


Me kõigi ees on palju suuri sihte. 
Ja suurde metsa eksida on lihtne. 


(126) 


e =] 
Ehk polegi nii halb, kui ainult tühja tead. 
On aja teedel sillutiseks just tühjad pead. 


(127) 


Võim igiammu hakkas annet enda alla suruma 
Eiks hästi tänagi käin pühin kilde puru ma 


(128) 


On lambakarjaski hulle, keda elutarkus ei hari. 
Juhtoinaste järel tulle on tormanud mõnigi kari. 


(129) 


Ainult nõdrameelne ja puitkolp ei taipa veel: 
helge tänapäev särab sünge mineviku laipadel. 


(130) 


ERI 
On maises ilmas ameteid üsna eri sorte. 
Üks loob ja viljastab, teine teeb aborte. 


(131) 


Hea toitumus —+ ülikond = 
sotsialistlik ülikkond. 
EE 


(132) 


Keha keha, laup lauba vastu. 
Nagu ikka, kaup kauba vastu. 


(133) 


Kõik räägivad seksist, seks ikka on lummaks. 


(134) 


EH 
Ta jättis endast jälje, mis võiks kesta. 
Tõesti, oligi ta jälge raske maha pesta. 


(135) 


EEE 
Meie rahvusajalool ei paista kuskilt otsast ots. 
Kes ühest otsast mõisnik, on teisest otsast pops. 


(136) 


Tähetund: staadion rõketega. 
Mõistus 400 m tõketega. 


(137) 


Eks jäta meie eludraamad mõnda soovida: 
ei ole tegelastel aega stseene proovida. 


(138) 


Ta käitumisest paistab kasvatatud isik: 
kord haugub valjusti, süs aga endamisi. 


(141) 


Elust leidsin reegli imelise: 
juhm õpetab ja tark teeb ise. 


(142) 


Lõpuks kindlasti õiglus võidab. 
Kui elad nii kaua, et võidab. 


(143) 


Õnnetähe all sündis ta siia ilma. 
Õnneks täht ei paista iial silma. 


(144) 


Eesti poegil läbi teha õnnis topeltteenistus, 
Igal pojal hinges märter, vaimus aga geenius. 
E 


(145) 


Koosolekud, kähmlused, mängumaad, vanded. 
Kirbutsirkuse kähmluses känguvad anded. 


(146) 


Nagu pesu üle Eesti lendab see kraam 
— härjapõlvlaste lehviv endareklaam. 


(147) 


Et sinagi kord erandmehe maine ära teeniks, 
preservatiivivabrikusse mine mamekeeniks. 


(148) 


Roomab läbi elu kraaviharu 
ilkujate kääbussuguharu. 


(149) 


Et langeks nimbus nende ajudeta peale, 
klähvivad surelikud surematute peale. 


(150) 


KE 
Maa sisse löödi ta, ja nõnda tema 
ei surnudki, vaid hakkas idanema. 


(151) 


Koor üürgab valesti ja viletsasti. Ent 
kes nimelt valetab, ei näe ka dirigent. 


(152) 


Võõra nähtuse ta tahtis kähku keelata. 
Kuid nähtus jõudis keelu alla neelata. 


(153) 


[sel 
Kõik on hästi. Kõik on hästi. Kõik on hästi. 
Kõik on hästi. Kõik on hästi. Kõik on. Kästi. 


(154) 


E 
Ta mõtted peagi jõudsid igaühe pähe. 
Ja õnne tänati, et oli neid nii vähe. 


(155) 


See oli aeg, mil anti ohtralt head nõu. 
Käis lõpuks andjatel ja saajail üle jõu. 


(156) 


Ei ole päevi, mis meid riivamata mööda lendaks, 
ja peame muutuma, et ajas olles jääda endaks. 


(157) 


Kogemus: mõtte elu ja ilu on sõltumatus. 
Sentents: tapjate arvust ei sõltu matus. 


(158) 


See mõte, mis on ajas vilja kandnud, 
ka järeltulijate viljaaeda kandub. 


(161) 


Kes täna järgib moe pikantset sära, 
on juba homme moest ja arust ära. 


(162) 


Nad karjas uluvad ja karjas murravad. 
Ei julge elada, ei oska surra nad. 


(163) 


EI 
Kel jaksu vähe on, kuid palju sülge, 
see kleepub ikka mõne kalju külge. 


(164) 


Kus ka üks on võitlusväljal olnud sõdur, 
seal on kõige rohkem peetud sõdu. 


(165) 


On nii: vaid nigelad on pikka elu taga ajand. 
Päev tugevust on enam väärt kui nigel sajand. 


(166) 


Aeg igal ajajärgul lõpuks andnud arutust, 
et iga ajajärk on endas kandnud arutust. 


(167) 


M 
Käis taplus. Murdus viimne mõõk ja viimne piik. 
Siis lõpuks mõisteti, et parim võit on viik. 


(168) 


Mis tähtsust sel, kes võitjana on ülem. 
Võit võidutseb ka võitja enda üle. 


(169) 


Sa oma suurest edust liigselt ära joobu. 
Kui tahad olla suur, siis suurest loobu. 


(170) 


Me rõõmud on vaid purded ühest valust teise. 
Ent valu üllaks teeb. Ja tõde selles seisneb. 


(171) 


Peida oma valud, valva neid kui ahjus tuld, 
et nad ei süütaks sinu lähedastes kahjutuld. 


(172) 


EEE 
On elu elatav vaid elu murekoormast ägades, 
sest healgi algus on vaid inimlikes hädades. 


(173) 


Ahastus uputab metsi ja linnu ja laevu. 
Rõõm vaatab mööda ja päästma ei vaevu. 


(174) 


Kui torm on harjal, ära hädaplagu heiska. 
Ja abi jõuab, kui sa jõuad vastu seista. 


(175) 


Miks veele tormlemist või keerist heita ette? 
Kes veel ei püsi, upub seisvassegi vette. 


(176) 


Kõik tõed on olnud, kuid ka unustatud enne meid. 
Nad saavad uueks siis, kui meelde tuletame neid. 


(177) 


On igal ajajärgul tõdesid nii ohtralt, 
et kõigi jaoks ei ole ajajärgus kohta. 


(178) 


EE 
Vaid tark õigel ajal tajub: 
nimbus kokku pigistab ajud. 


(181) 


Me juhmus kandub selle tõttu läbi aja, 
et õpetajaid endid on õpetada vaja. 


(182) 


Sa oma hetke hoia, kuid ära püüa hetketõde. 
See tõde tühi on. Ent hetk on elu kaksikõde. 


(183) 


Aeg rikkus on, mis kõigil saadud tasuta. 
Kuid see, kes tark, ei pilla seda kasuta. 


(184) 


Kui ei otsi viinast rõõmu sa, vaid unustust, 
siis, kolleeg, ka unustus su majja otsib ust. 


(185) 


Iga inimese hingemetsas luusib ise loom. 
Ja taltsutatud loom on inimese iseloom. 


(186) 


Kui jõudu vähe on ning seda juurde vaja, 
siis võitle endaga. End võida kogu aja. 


(187) 


Kus pole kohta teise poole puudustel, 
seal pole kohta abielutruudusel. 


(188) 


Liiga tiheda õnne sisse ära arutult rettu mine. 
Mida suurem on õnn, seda suurem ehk pettumine. 


(189) 


See pole õnn, mis muidu tuleb kätte. 
Õnn tuleb minnes, ületades, jättes. 


(190) 


Muu kraami hulgas iseennast turjal kanname: 
me saame hüvesid, kui teistele neid anname. 


(191) 


Hea võitleb ilmas kurjaga vaid nii kui viga veaga. 
Hea lõplik võit, ma oletan, ei lõpeks ilmas heaga. 


(192) 


Kui palju ilmas tehtud ilmast ilma! 
Ent üksnes ilm on teinud ilmas ilma. 


(193) 


A 
Võid öelda, et ei elanud sa kasuta, 
kui suudad eluvõlad topelt tasuda. 


(194) 


Ükskõik mis ühiskonnas ükskõik mis ajal 
suur vägevus on püsti suure nõdra najal. 


(195) 


Võib tarkus ilmneda ka läbi vea. 
Ei eksi see, kes midagi ei tea. 


(196) 


Elus vastased meid eriti ei sega. 
Ei tulda toime ainult surnutega. 


(197) 


Kui vastane on tugev, on hea võitu maitsta. 
Ja on nii raske ennast nõrga vastu kaitsta. 


(198) 


Sa heldelt vilja kandvat annet toeta; 
kuid viljadeta oks end kannab toeta. 


(199) 


si 
Anne on albatross, läbimas lainete harju. 
Andetus rotina pugenud ametitreppide varju. 


(200) 


Poeedilt taheti kord teada: mis on beit? 
Beit... on kui naine, ihul ainult kleit. 


(201) 


Kui vaid oma ajastuga, poeet, käid koos ja sammu, 
jääd maha neist, mis ees, ja neist, mis olid ammu. 


E 


(202) 


Luulet on tapmiseks püütud palju. 
Eks püüa välku, mis süütab kalju. 


(203) 


Need sõnad olgu loojal hauakivis: 
ta astus üksi, kuigi sammus rivis. 


(204) 


Näopildiks minu nägu ärge võtke. 
On minu õige(m) pale minu mõtted. 


(205) 


Ma olen ainult jälg, mis jätnud nemad — 
mu jäljetuina läinud esiisad, esiemad. 


(206) 

Mina põlvnen matsist. Miks siis ütled mulle Teie? 
Sina põlvne kas või orjast, siiski mina pole Meie. 


(209) 


Rinna sees mul sirelid ja aknaklaasi kõlin. 
Elab seal veel tänagi mu kaklev poisipõli. 


(210) 


Seltskond? Kõmu? Amet? Edu? Nodi? Äri? Raha? Naps? 
Aated? Võitlus? Olud? Olme? — Naised, töö ja laps. 


(211) 


Läks mullapõue veel üks naine, keda olen tundnud. 
Ja nagu temagi seal kirstus, ma midagi ei tundnud. 


(212) 


Tundsin hommikust saadik vihma ja sirelite lõhna. 
Õhtul tuligi külla kena naine, peos sirelikobar. 


(213) 


Ärge sel pimedal teel mind pimedusega enam petke, 
kõikjal on nagu laternad üksikud helged hetked. 


(214) 


Kes palju tahab, peab väga paljust loobuma. 
Ma seda tean, kuid tahtmistest ei loobu ma. 


(215) 


Oo doktor, taunida mu kõhnust poleks maksnud. 
Mind ükskord lahata on hõlpsam kui mõnd paksu. 


(216) 


Miks peaksin kartma surma. Kõik ju möödub. 
Mind elus mitmeid kordi sumuks löödud. 


(217) 


EA 
Mul vahel inimeste keskel hakkab halb ning jahe. 
Siis hõikan neid, mind päästma tulevad mu pahed. 


(218) 


MEE 
Palju tulnud murda võõrast kadedust ja vihkamist. 
Palju jõudu olen kulutanud. Olen saanud tugevaks. 


(219) 


Öös tasa-tasa sulgus aken. Ja uinus solgivalaja. 
Ka minust tihti räägitakse. Üsna tihti salaja. 


(220) 


Oh karavan, miks maha jääd... 


(221) 


(2 
Ka minus peitub tagurlikku meelt. 
Ma tahan Eestis kuulda eesti keelt. 


(222) 


Oo isamaa, kus päeva päikest ööst on vähem. 
Taas veereb alla ta. Ja tema kannul lähen... 


“e 


(223) 


Kõik, mis on minu jaoks, on ainult rahva keskel; 


(224) 


Mu raamatute read. Nii minu käsul joondus laager. 
On minu tarkus, õnn ja vabadus see koonduslaager. 


(225) 


Mu mõtted ja mu kujundid on minu aia moonid. 
Ent üle plangu kupravargil käivad epigoonid. 


(226) 


Ma sõnu lihvisin — ma kasutasin luupi. 
Neid loeti luubita — neid loeti huupi. 


(227) 


Kes veerand sajandit mind eitanud ja salanud, 
need ongi eluajal mulle monumenti valanud. 


(228) 


Ema ütles: poeg, sa sündisid päeval ja päikesega. 
Täna vastan: ema, ma ei lase end matta pimedusse. 


(229) 


Käisin kasuema kalmul, panin põlema küünla. 
Ühel tuulisel päeval kustub ta koos minuga. 


(230) 


KA SSP 


Ma kõiki lapsi hellitasin süles. 
Ja nõnda kasvaski mu tütar üles. 


(231) 


Mu tütar, hoia liblikat kui väikest venda. 
Ei ole meie elu pikem, aga me ei lenda. 


(232) 


aeg ruum mateeria need põhitõed 
on kolmikõed ka mitte olles õed 


(233) 


(2 
On kuulsus oma kandjast tihti palju noorem, 
ja siiski kandjale käib üle jõu see koorem. 


(234) 


Kes tunneb oma koduküla, tunneb poolt maailma. 
Ja pimedale teine poolgi vaevalt hakkab silma. 
EEB 


(237) 


Demonstratsioonid on me rahva ülev saatus. 
Kaks korda aastas toimub rahva ülevaatus. 


(238) 


Tavaliselt sõnaohtrus varjab kasinaid mõtteid. 
Iga mõttetus sünnitab vaid enesekaitsevõtteid. 


(239) 


Vaht triivib veel ning veest on kõrgemal. 
Las olla pealegi see väike lõbu nõrgemal. 


(240) 


Isikupäratusest ei teki ühtki raginat. 
Originaalsusel on kannu! sada hagijat, 

(241) 


Kes säästab teise südant, see ei säästa oma. 
Võib-olla aga nimelt nii lõpuks päästab oma. 


(242) 


Iga mehe elus on mägi. Kes alistab oma mäe, 
tema tipust näeb tähti, mida teised ei näe. 


(243) 


Kui lapselapsel kuldsed sügislehed käes, 
siis ongi kuldne sügis mehel käes. 


(244) 


Käsi silmil, vaatab minevik mäe otsast, 
kuidas mäejalal tulevik alustab otsast. 


(245) 


Uusaastapidudel sa tähele ei pane, 
et iga uue tulles oled jälle vanem. 


(246) 

Pikk elu selliseltki kujutlusse mana: 
kes elab kaua, see on kaua vana. 


(249) 


Mu tubli sõber, vanadus ei ole patt või häbi. 
See näitab, maise elu põrgu auga tegid läbi. 

(250) 


Sa selle järgi aimad oma elulõkke lõppu, 
kui üha vähemaks jääb tule ümber sõpru. 


(251) 


sõit 
Muldvana koer, muldvana mees, 
neil kahel pikim tee on ees... 


(252) 


55553 
On mees ja naine ühed elu kandjad Maal. 
Ja elu ongi ainult vastandite tasakaal. 


(253) 


Mõte tõusmas harjale, ent päevad jõudmas nõkku. 
Elu muutub mõistatuseks, kui ta sõudmas lõppu. 


(254) 

Kirjuta elule hümne ja lase neil helada. 
Ometi: mõte ka surmast aitab meid elada. 


(257) 


EE 
On elul mitmed tõed. Ja nõnda kõlab üks: 
kes kardab surma, see ei ole eluks küps. 


(258) 


Sinu elu on looduse lühike ohe. 
Sinu elu on pikk, kui elad kohe. 


(259) 


28054 
Sa teistelt õiguse said maises ilmas matkata. 
Sealt said ka kohustuse elu ilmas jätkata. 


a 


(260) 


Sa selles elus, selles ilmas mõnda muudad. 
Kuid ainult siis, kui suutmatutki suudad. 


(261) 


|] 
Ka lühikeses elus peitub pika ehtsus 
ta suurus pole aastates, vaid tehtus. 


(262) 


Mis parata, on õige seegi arutelu: 
kõige enam meie elu segab elu. 


(263) 


End tappis, jättes kirja: , Ma ei anna alla!“ 
Nii saatus keeraski ta hõlpsalt kanna alla. 


(264) 


Ta küünal kustus, Elu kokkuvõtte tegi: 
ta oli endale — ta polnud kellelegi. 


(265) 


IEEE 
Ei muutu suureks ükski olnu ainult surma najal. 
Saab suureks see, kes tehti väikseks eluajal. 


(266) 


Enam kui elu, rohkem kui tunne 
sunnib meid elama kohusetunne. 


(267) 


On elu vangla. Tema värava sa avad, 
kui kohustused sind kord vabastavad. 


(268) 


Läbi elu murrame, raiume, rühime. 
Elu on julm, kuid õnneks lühike. 


(269) 


Rõõm elust on me kõige algsem hea — 
ta elab neis, kes elu veel ei tea. 


(270) 


Sandil elul, mu sõber, ei puudu ka hurm: 
mida jõledam elu, seda meeldivam surm. 


Ei 


(273) 


End lohuta, kui elu elamine sul ei läinud korda. 
On elu eksitus ühtaegu esimest ja viimast korda. 


(274) 


Elu on elu. Elu on ülev. 
Elame ikka. Elame üle. 


(275) 


Kes mõtleb möödavikule, on saanud elult õppust. 
Me elu algust vaatame, kui elu vaatab lõppu. 

(276) 


On elu terve inimkonna alandanud vaenumereks. 
Ja surm kord jälle ülendab meid üheks pereks. 


(277) 


On kõige rohkem loobumistest kantud elu. 
Elu eest on lõpuks ikka ära antud elu. 


(278) 


Elust saab surm, nõnda surmgi on ülev. 
Ainus võimalus surm on surm elada üle. 


(279) 


Oh sõber, kuidas elaksid sa neetud Surmata, 
kui elu ongi hetk, et neetud surma surmata. 


(280) 


Vahel juhtub nõnda, et elu hakkab vastu. 
Ei ole muud siis, elule sa hakka vastu. 


(281) 


(1 
Võib võidukalt lõppeda kaotus või turm, 
kui mõistad: on hullemaid asju kui surm. 


(282) 


EI 
Sünd on juhus, elu — vangla, surm on Sunnitus. 
Me teod ja mõtted läbi elu on me usutunnistus. 


(283) 


i 


Homme meid enam pole. Aga me õigustus tuleb. 
Õiglus on juba süüdanud öös oma märgutuled. 


ee ES 

(284) 


kese 
Ka ad 


Aja pudelpostiga meile teada anti: 
elu on ookean ja surm on Atantis. 


(285) 


Otsustada, kellel meist on õigus, 
on ainult järeltulijatel õigus. 


(286) 


Rimmel, R. 
R54 Usutunnistus: 250 kaksikvärssi aastaist 1984 — 
1987. — Tin.: Eesti Raamat, 1990. — 288 Ik: ill. 
ISBN 5—450—00640—3 


Aforistiikus värsiraamatus on mõtteh:tki ja elupeegeldusi inimese sünnist 
surmani ja armastusest vihkamiseni. 


n 4702770202—017 Ti 5 28 88 8438 


AunreparypHO-xXV1OMKECTHEHHOE HIAAHHE 
Pummesb Py19.1b5b 


BEPOHCNOBEJAHHE 
Asycrawna 

Ha 3cTOHCKOM Ribike 
Kvyaouuk-mutiocrparop P. Marap 
TaindHk, H3A-BO .,JICT4 paamaT“” 

Toimetaja M. Kangur 

Kunstiline toimetaja M. Raid 

Tehniline toimetaja A. Merirand 
Korrektorid V. Pihel ja U. Ritsbek 


HB Ne 7001 


Laduda antud 19.05.88. Trükkida antud 18.01.89 
MB-01114. Pormaat 70X100/32 
Ofsetpa ber nr. | 
Kiri: times. Ofsettrükk 
Trükipoognaid 9,0. Tingtrükipoognaid 11,7 
Tingvärvitõmmiseid 23,40. Arvestuspoognaid 1.58 
Trükiarv 15 000. Tellimus nr. 258. Hind rbl. 1.— 
Kirjastus ..Eesti Raamat“, 200090 Tallinn, Pärnu mnt. 10 
Tallinna Raamatutrükikoda, 2001C8 Tallinn, Laki 26 


